ΨΗΦΙΣΜΑ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΕΚΑΧ ΣΚΕΤΙΚΑ ΜΕ ΤΙΣ ΕΙΣΑΓΩΓΕΣ ΑΝΘΡΑΚΑ ΣΤΗΝ ΕΥΡΩΠΑΪΚΗ ΕΝΩΣΗ ΚΑΙ ΤΗΝ ΑΠΕΙΛΗ ΓΙΑ ΤΗΝ ΑΓΟΡΑ ΑΝΘΡΑΚΑ ΚΑΙ ΧΑΛΥΒΑ ΤΗΣ ΕΥΡΩΠΑΪΚΗΣ ΕΝΩΣΗΣ ΑΣΚΗΣΗΣ ΔΙΚΑΣΤΙΚΩΝ ΑΓΩΓΩΝ ΕΝΩΠΙΟΝ ΤΩΝ ΑΡΜΟΔΙΩΝ ΟΡΓΑΝΙΣΜΩΝ ΣΤΙΣ ΗΝΩΜΕΝΕΣ ΠΟΛΙΤΕΙΕΣ (98/C 371/06)

(εγκρίθηκε ομόφωνα κατά την 342η σύνοδο της 23ης Οκτωβρίου 1998)

Η ΣΥΜΒΟΥΛΕΥΤΙΚΗ ΕΠΙΤΡΟΠΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ,

- αναφερόμενη στο προηγούμενα ψηφίσματά της, των οποίων το σύνολο ή ένα μέρος αφορούσε τα προβλήματα των εισαγωγών στην Ευρωπαϊκή Ένωση, και ιδίως το πλέον πρόσφατο ψήφισμά της στις 14 Μαρτίου 1996 (1),

- αναφερόμενη στο Πρόγραμμα προβλέψεων χάλυβα για το δεύτερο εξάμηνο του 1998 και για ολόκληρο το έτος (2), το οποίο υπέβαλε η Επιτροπή και όπου γίνεται σαφής αναφορά στην εξέλιξη των εισαγωγών,

ΔΙΑΠΙΣΤΩΝΟΝΤΑΣ:

- ότι η σημερινή κατάσταση στην παγκόσμια χαλυβουργική αγορά είναι πολύ ανησυχητική. Η κρίση του άρχισε στην Νοτιοανατολική Ασία έχει παγκόσμιες επιπτώσεις. Επλήγησαν όλες οι χώρες που παράγουν και εμπορεύονται χάλυβα. Η κατάρρευση των οικονομιών της Άπω ανατολής επέσυρε την πτώση της ζήτησης χάλυβα στην περιοχή αυτή και οδήγησε σε ξαφνικές αλλαγές των συνθηκών του εμπορίου 7

- ότι, μέχρι στιγμής, η Ευρωπαϊκή Ένωση έχει απορροφήσει ένα πολύ σημαντικό μερίδιο των επαναπροσανατολισμών των εμπορικών ισοζυγίων που προκύπτουν από την εν λόγω κρίση και έχει υποστεί τρομερή επιβάρυνση. Καμία άλλη αγορά, συμπεριλαμβανομένης της αγοράς των Ηνωμένων Πολιτειών, δεν σημείωσε παρόμοια αύξηση των εισαγωγών τόσο σε απόλυτους, όσο και σε ποσοστιαίους όρους 7

- ότι οι εισαγωγές χαλυβουργικών προϊόντων στην Ευρωπαϊκή Ένωση, έπειτα από ουσιαστική αύξηση κατά 17 % το 1997, επιταχύνθηκαν αισθητά κατά το πρώτο εξάμηνο του 1998, σε σημείο να παρουσιάζουν συνολική άνοδο άνω των 70 %. Για ορισμένα πλατέα προϊόντα, οι ποσοστιαίες αυξήσεις είναι ακόμη πιο σημαντικές 7

- ότι, από πλευράς ποσότητας, η Ιταλία, η Ισπανία και η Γερμανία δέχτηκαν το πρώτο κύμα εισαγωγών αλλά ότι και άλλες χώρες σημειώνουν τώρα σημαντικές αυξήσεις: Γαλλία + 265 %, Βέλγιο και Λουξεμβούργο + 264 %, Κάτω Χώρες + 146 %, Αυστρία + 74% 7

- ότι η ανάπτυξη των εισαγωγών είναι άμεση συνέπεια της κρίσης των ασιατικών οικονομιών και της κατάρρευσης της ζήτησης χάλυβα στις εν λόγω οικονομίες. Οι προερχόμενες από την περιοχή αυτή άμεσες εισαγωγές αυξάνονται ταχέως, από 38 kt/μήνα το 1997 σε 299 kt/μήνα μέχρι στιγμής το 1998, ήτοι αύξηση κατά 685 %. Οι εισαγωγές από την Ασία αντιστοιχούν σήμερα στο 21 % όλων των εισαγωγών κατεργασμένων προϊόντων ΕΚΑΧ, ενώ ανέρχονταν σε 4 % μόνο κατά την αντίστοιχη περίοδο πέρυσι 7

- ότι η στρέβλωση που προκάλεσε η κρίση στην Άπω Ανατολή στις εμπορικές ροές του χάλυβα είναι ακόμη πιο σημαντική από πλευράς ποσότητας. Παρατηρούνται σήμερα μαζικές εισροές υλικών στην ευρωπαϊκή αγορά, οι οποίες θα είχαν, υπό κανονικές συνθήκες, εξαχθεί στις αγορές της Άπω Ανατολής. Απ' αυτή την άποψη, οι προερχόμενες από τις χώρες της Κεντρικής και Ανατολικής Ευώπης ποσότητες - οι σημαντικότεροι εξαγωγείς προϊόντων ΕΚΑΧ προς την Ευρωπαϊκή Ένωση - σημείωσαν αύξηση κατα 32 %, εκείνες από τη Σερβία/Μαυροβούνιο κατά 88 % και από την Τουρκία κατά 105 %.

- ότι όλες οι ενδείξεις προοιωνίζονται τη συνέχιση ή και την επιτάχυνση της τάσης αυτής. Οι μέχρι τον Αύγουστο διαθέσιμες πληροφορίες σχετικά με τις άδειες εισαγωγής καταδεικνύουν αύξηση των αιτήσεων αδειών για τα κατεργασμένα προϊόντα κατά 60 % 7 η οικονομική επιβράδυνση επεκτείνεται σε άλλες περιοχές, κυρίως στη Ρωσία και στη Νότιο Αμερική 7

- ότι οι ίδιοι λόγοι που προσελκύουν τις εισαγωγές στην Ευρώπη, προκαλούν τη συρρίκνωση των δυνατοτήτων εξαγωγής. Οι εξαγωγές ευρωπαίων παραγωγών υποχώρησαν κατά 17 % κατά το πρώτο εξάμηνο του τρέχοντος έτους. Οι εξαγωγές προς την Ασία, οι οποίες αντιπροσώπευαν στο παρελθόν περίπου το 30 % των εξαγωγών του ευρωπαίων παραγωγών μειώθηκαν κατά 56 %. Οι εξαγωγές προς τις Ηνωμένες Πολιτείες μειώθηκαν κατά 12 % 7

- ότι, κατά συνέπεια, για πρώτη φορά στην ιστορία της ΕΚΑΧ, η Ευρωπαϊκή Ένωση έχει μετατραπεί σε καθαρό εισαγωγέα χάλυβα. Εάν η αύξηση των εισαγωγών και η υποχώρηση των εξαγωγών διατηρηθούν στον ίδιο ρυθμό καθόλο το 1998, η ευρωπαϊκή χαλυβουργική βιομηχανία θα παρουσιάσει αρνητικό ισοζύγιο 4 εκατομμυριών τόνων περίπου, πράγμα που αντιπροσωπεύει, σε σχέση με το περσινό θετικό ισοζύγειο, απώλεια ποσότητας 13-14 εκατομμυρίων τόνων περίπου για τη βιομηχανία αυτή 7

- ότι η ζημία για την ευρωπαϊκή αγορά χάλυβα οξύνεται από τις εμπορικές πρακτικές ορισμένων τρίτων χωρών που πουλάνε σε επίπεδα τιμών σαφώς χαμηλότερα από τις τιμές της αγοράς στην Ευρωπαϊκή Ένωση 7

- ότι παρόμοιες εμπορικές πρακτικές προκύπτουν συχνά από επιδοτήσεις ή πρακτικές ντάμπινγκ εκ μέρους των ενδιαφερόμενων παραγωγών 7

- ότι ο πολλαπλασιασμός των δράσεων ντάμπινγκ σε παγκόσμια κλίμακα μεταστρέφει μεγαλύτερες ποσότητες χαλυβουρικών προϊόντων προς ανοιχτές αγορές όπως είναι η Ευρωπαϊκή Ένωση 7

- ότι, από την άποψη αυτή, η πρόθεση της χαλυβουργικής βιομηχανίας των Ηνωμένων Πολιτειών να επιδιώξει δικαστική αποζημίωση ή/και την επιβολή μέτρων διασφάλισης ευρείας κλίμακας αποτελεί πραγματική απειλή για την αγορά της Ευρωπαϊκής Ένωσης. Το κλείσιμο της αγοράς των ΗΠΑ ενδέχεται να δημιουργήσει αφόρητη κατάσταση για την ευρωπαϊκή αγορά είτε σε περίπτωση που οι χώρες της ΕΕ θιγούν, από εμπορικής πλευράς, από την προσφυγή των Ηνωμένων Πολιτειών στις δικαστικές αρχές, είτε μέσω της αλλαγής προορισμού ποσοτήτων προς την αγορά της ΕΕ από χώρες οι οποίες θα επηρέαζουν από παρόμοιες ενέργειες 7

- ότι θα έχει δυσμενείς επιτπώσεις στον τομέα της απασχόλησης η απώλεια του κύκλου εργασιών που σημειώνει σήμερα η χαλυβουργική βιομηχανία στην Ευρώπη,

ΖΗΤΑ ΑΠΟ ΤΗΝ ΕΥΡΩΠΑΪΚΗ ΕΠΙΤΡΟΠΗ:

- να παρακολουθήσει στενά την εξέλιξη των εισαγωγών, όσον αφορά τις ποσότητες και τις τιμές, και τις επιπτώσεις τους στην κατάσταση των παραγωγών της ΕΕ 7

- να προετοιμάσει αμέσως μια σφαιρική απάντηση για την κατάσταση και να κοινοποιήσει στη Συμβουλευτική Επιτροπή ένα εξαντλητικό πρόγραμμα για να αντιμετωπιστεί η κρίση των εισαγωγών πριν επεκταθεί σε άλλους τομείς 7

- να παρέμβει στις τρίτες χώρες εφαρμόζοντας, ανάλογα με την περίπτωση, την πλέον κατάλληλη προσέγγιση σύμφωνα με το εάν ανήκουν ή όχι στον Παγκόσμιο Οργανισμό Εμπορίου και ανάλογα με την φύση των σχέσεών τους με την ΕΕ, να επιστήσει την προσοχή τους στα προβλήματα της χαλυβουργικής βιομηχανίας της ΕΕ και να εξερευνηθούν πιθανές λύσεις 7

- να εξασφαλίσει την πλήρη και πραγματική εφαρμογή των μέσων εμπορικής πολιτικής για να προστατεύσει τη χαλυβουργική βιομηχανία της ΕΕ και τους εργαζομένους του τομέα αυτού από αθέμιτες εμπορικές πρακτικές, συμπεριλαμβανομένης της δυνατότητας, που προβλέπεται από τη νομοθεσία, να υποβάλει καταγγελία για κίνδυνο πρόκλησης ζημίας 7

- δεδομένου ότι τα κράτη μέλη εξακολουθούν να δημοσιεύουν τα στατιστικά στοιχεία των συναλλαγών με καθυστέρηση, να διατηρηθεί το σύστημα εκ των προτέρων παρακολούθησης και διπλού ελέγχου.

- δεδομένου ότι είναι προφανές πως οι ευρωπαίοι παραγωγοί δεν συνέβαλαν στην τρέχουσα ανησυχητική κατάσταση στην αγορά των Ηνωμένων Πολιτειών όπου ήταν ήδη προ πολλού παρόντες, αφού οι εξαγωγές της ΕΕ προς τις Ηνωμένες Πολιτείες μειώθηκαν αντί να αυξηθούν εφέτος, να συστηθεί στην αμερικανική κυβέρνηση, στο ύφιστο πολιτικό επίπεδο, οι δράσεις που αναλαμβάνονται για την αντιμετώπιση των εμπορικών προβλημάτων των ΗΠΑ να είναι κατάλληλες μετρημένες και πραγματικά στοχοθετημένες στην πηγή των εν λόγω προβλημάτων 7

- αναγνωρίζοντας ότι η σημερινή κρίση της χαλυβουργικής αγοράς αποτελεί παγκόσμιο πρόβλημα, ζητά να τέλος στη σύγχρονη καταστρεπτική επιδείνωση των τιμών 7 μια μετρημένη και υπεύθυνη απάντηση εκ μέρους των εισαγωγικών χωρών 7 να μελετηθεί, με την αμερικανική κυβέρνηση, η ανάληψη μιας εύστοχης δράσης για να αποφευχθεί το πλήρες κλείσιμο των αγορών σε αντίδραση προς την άμεση κρίση που έχει προκληθεί από τη στρέβλωση των εμπορικών ροών στα χαλυβουργικά προϊόντα, πράγμα που δεν θα μπορούσε παρά να παροξύνει τα προβλήματα που διαπιστώνονται σήμερα στις χαλυβουργικές αγορές 7

- να επιβεβαιώσει ότι είναι απαραίτητη η διατήρηση μιας ανταγωνιστικής εγχώριας χαλυβουργικής βιομηχανίας για της μακροπρόθεσμες προοπτικές της ΕΕ ως βάσης παραγωγής 7 ότι εάν η αμερικανική αγορά κλείσει, το αναπόφευκτο αποτέλεσμα θα είναι η χαλυβουργική βιομηχανία της ΕΕ και οι εργαζόμενοί της να υποστούν μόνοι τις συνέπειες της παγκόσμιας οικονομικής και χρηματιστηριακής αστάθειας στις χαλυβουργικές αγορές 7 και, κάτω από αυτές της συνθήκες να αναλάβει συμπληρωματικές ενέργειες για τη διασφάλιση του μέλλοντος της χαλυβουργικής βιομηχανίας της ΕΕ.

(1) ΕΕ C 138 της 9.5.1996.

(2) ΕΕ C 233 της 25.7.1998.